A tous cels qui verront ces présentes leitres: Guillaulme de Chalon, Cuens de Auxerre et de Torneurre, et sire de Seint-Aignien en Berri, salut. Cum li procureor et li porveor des Frères Meneurs de Aucerre haient acquis, à l’usaige desdits Frères, aucunes places assises desfors les murs viez de la cité de Aucerre, delez la rue qui est apellée Soubmurs, lesquex places, si come eiles se comportent des lou mur de la closture audiz Frères, pardever la rue Souz-Mur jusques à la maison Jehan Doumont peletier, contenenz de tout au moins cinquante toises, et si comme ciles se compoitent des la rue Souz-Mur jusque au mur de viez de la cité, contenanz de large anviron trente toises; et lesquex places sont en ma joustice et en ma seignorie; et cesdites places il ne puisse havoir ne retenir à loz uz, se n’est de mon assentement et de ma volenté. Saichent tuit que gie, en lénor de Dieu et de tous sainz, et pour la révérence de l’ordre desdiz Frères, et meismant pour le remède des âmes de mon chier père et de ma chière mère, Jehan de Chalon, comte de Aucerre, seigneur de Roicefort, et Aalaiz de Never, jadis sa famme, comtesse de Auceurre; et pour lou remède de la moie ame, iceiles dites places, si comme cils se comportent, ontre lesdiz leus enfans, et les édifiz qui sont en iceiles, se nuls inchi ha amortis audiz Frères, à tousjours mais. Ou tesmoignage de laquele chose, gie hai fait sceiler ces leitres de mon propre sciaut. Données en l’an de grâce mil duez cens quatre-vingt et quatorze, ou mois de janvier.